Vingio parko geležinkelis

Vingio parko geležinkelis – XX a. veikęs siaurasis geležinkelis Vilniuje, Vingio parke, buvusio Vilniaus siaurojo geležinkelio dalis. 1946–1980 m. veikė Mažasis vaikų geležinkelis, buvęs 750 mm vėžės pločio ir 3,6 km ilgio siaurasis geležinkelis. Geležinkelis driekėsi nuo Neries pakrantės iki Gerosios Vilties gatvės. Dabar geležinkelio vietoje driekiasi dviračių ir pėsčiųjų takai.

 Istorija 

1911 m. nutiestas siaurasis geležinkelis į plytinę ir Vingio fermą, tikriausiai per I pasaulinį karą panaikintas. 1930 m. Vingio parke šalia lenkų kariuomenės sandėlių vėl įrengtas siaurasis geležinkelis.Kur riedėdavo Vilniaus Vingio parke įrengtas vaikų geležinkelis. 2023-08-23, 15min.lt (tikrinta 2025-03-14). Tuo metu Lenkijos kariuomenė gynybiniais tikslais nutiesė liniją „Burbiškės–Žvėrynas–Šnipiškės–Antakalnis“. Be karinių reikmių siaurasis geležinkelis buvo naudojamas kuro tiekimui į Vilniaus elektrinę.Jurgita Lazauskaitė. Iš Vilniaus transporto istorijos. Amb.lt (tikrinta 2025-03-14). 

Sovietmečiu dalis geležinkelio buvo išardyta 1946 m., o likusi dalis palikta naudoti kaip vaikų geležinkelis. Jam buvo paskirtas Vingio parko ruožas nuo Neries iki Gerosios Vilties gatvės. Statybose kartu su suaugusiaisiais dalyvavo ir vaikai. Mažasis vaikų geležinkelis iškilmingai atidarytas 1946 m. rugpjūčio 4 d. tarptautinės geležinkeliečių dienos proga. Visas geležinkelio organizavimo veiklas, priežiūrą, keleivių pervežimą atliko jaunieji geležinkeliečiai. Mažasis geležinkelis buvo skirtas būsimų geležinkeliečių profesiniam orientavimui ir įgūdžių lavinimui, eismą reguliuodavo vaikai ir paaugliai – būsimi geležinkelio darbuotojai, kurie buvo stoties budėtojai, mašinistai, konduktoriai.Vincas Uždavinys. „Po Vilniaus apylinkes”. – Vilnius, 1958.

Ruože veikė 4 stotys, peronai, semaforai, telefono linija, įrengti iešmų postai. Pradinis ilgis buvo 3,6 km, bet jau 1946 m. pabaigoje buvo pailgintas iki 12 km ir ėjo iki Vilniaus prekinės stoties. Vaikų geležinkelis naudotas ir kroviniams bei angliai pervežti į Vilniaus elektrinę. Tuo metu geležinkelio parką sudarė 3 krovininiai vagonai, 1 keleivinis garvežys, 1 manevrinis garvežys, 36 krovininiai vagonai, 5 keleiviniai vagonai. 1954 m. paleidus šiluminę elektrinę, kuro pervežimai vaikų geležinkeliu nutraukti, tada jo ilgis sutrumpėjo iki 1,6 km.Вильнюс. Dzd-ussr.ru (tikrinta 2025-09-30). 

Iki 1960 m. geležinkelis driekėsi beveik per visą parką, bet pradėjus statyti Vingio parko estradą didelė dalis geležinkelio išardyta, 1956–1958 m. jis sutrumpintas. 1979 m. nepelningas vaikų geležinkelis buvo galutinai uždarytas, nors likusioji geležinkelio dalis (nuo estrados iki pėsčiųjų tilto per Nerį) veikė iki 1980 m.Aneta Kurowska. Iš Vilniaus istorijos: po Vingio parką riedėjo traukinys. 2021-02-24, Madeinvilnius.lt (tikrinta 2025-03-14). Tada, nutarus per Vingio parką tiesti šiluminę trasą, vaikų geležinkelio nebeliko.Vytis Ledas. Keliu virtęs Mažasis vaikų geležinkelis: pasidairykim jo praeityje. 2023-09-28, Aidai.lt (tikrinta 2025-03-14).

1986 m. geležinkelis išardytas, rytiniu Vingio parko pakraščiu nutiesta Geležinio Vilko gatvė, asfaltuoti takai.

 Stotys 

Vaikų geležinkelyje veikė 4 stotys:
 Pergalės, vėlesniuose žemėlapiuose nebežymima,
 Pionierių (),
 Komjaunimo (),
 Sporto ().

 Šaltiniai 

 Nuorodos 
 Vingio parko istorijoje – gausybė posūkių: dar tarpukariu jį skrodė karinis geležinkelis. 2020-07-08, Lrt.lt
 Anykščių siaurasis geležinkelis: kokia šio geležinio kelio, anuomet apraizgiusio visą Lietuvą, istorija? 2019-10-24, Lrt.lt
 Laidos „Žinios“ siužetai: kompozitorius Vytautas Paltanavičius, vaikų geležinkelis Vingio parke. 1965-04-30, Lrt.lt
 Vingio parko archyvai. Mažasis vaikų geležinkelis 1963 m.
 Вильнюс. Dzd-ussr.ru

Kategorija:Lietuvos siaurieji geležinkeliai
Kategorija:Geležinkelių transportas Vilniuje